**Peaches Honeyblossom Geldof** (født 13. mars 1989 i Westminster, død 7. april 2014 i Kent) var en britisk journalist, programleder og modell. Hun var datter av Bob Geldof og Paula Yates.

Bakgrunn
--------

Peaches Geldof var Bob Geldofs og avdøde Paula Yates' andre datter. Hun hadde eksamener i kunsthistorie, klassisk sivilisasjon, politikk og engelsk ved Queen's College i London.

Liv i rampelyset
----------------

Geldof skrev og presenterte sitt eget TV-program, realityshowet *Peaches Geldof: Teenage Mind*, i 2005. Det ble fulgt opp av *Peaches Geldof: Teen America*, som ble vist på Sky One i Storbritannia den 1. mars 2006.

Hun jobbet også som gjestereporter for *Tonight With Trevor McDonald* for kanalen ITV og presentert *The Beginner's guide to Islam* samt T4s dekning av NME Awards 2007 for Channel 4. I tillegg skrev hun en del artikler for avisene *The Daily Telegraph*, *The Guardian* og magasinet *Elle Girl*.

I 2006 kom Geldof på en syvendeplass på *Tatler*s topp ti-liste over årets moteikoner. Hun var den yngste personen på listen.

I 2007 stemte magasinet *FHM*s lesere frem Geldof som verdens 53. mest sexy kvinne. I november 2007 ble det gjort kjent at hun var engasjert til å presentere en ny versjon av fjernsynsprogrammet *The Tube*, et musikkmagasin som tidligere var blitt presentert av hennes mor Paula Yates, og som gjorde moren kjent på 1980-tallet.

I september 2007 hadde Geldof sin debut som modell for PPQ under moteuken i London. Hun ble også annonsert som ansiktet til det australske motefirmaet Dotti.

Samme måned var Geldof avbildet i *Hello!*, iført tre av Marilyn Monroes filmkostymer. Bladet betalte 7 000 pund for bildene. Kjolene var designet av den Oscar-vinnende kostymedesigneren Travilla. En utstilling i tilknytning til fotografiene med Geldof, i oktober 2007, ble kalt William Travillas «Lost Collection». Hotellkjeden Hilton tilbød seg å stå som vertskap for utstillingen. En andre utstilling, planlagt i Bath, ble avlyst før åpningen fant sted og kort etter ble det satt spørsmålstegn i media ved autentisiteten til kjolene som Geldof hadde på seg.

Privatliv
---------

Den 5. august 2008 giftet Geldof seg med Max Drummey, en amerikansk musiker fra bandet Chester French, i Las Vegas, Nevada. Paret annonserte den 7. februar 2009 at de samstemming ville avslutte ekteskapet grunnet uforsonlige forskjeller.

I mai 2008 ble Geldof tatt opp på video idet hun kjøpte narkotika fra samme selger som musikeren Amy Winehouse har benyttet. Hun ble avhørt av politiet, men tiltalen ble trukket tilbake da det i videoen ikke fremgår klart om hun ervervet narkotika eller ikke.

Geldof giftet seg med Thomas Cohen, sanger i gruppa S.C.U.M den 8. september 2012 i den samme kirken i Davington hvor hennes foreldre hadde blitt giftet 26 år tidligere og hvor hennes mors begravelse ble holdt i 2000. Geldof fødte to sønner med Cohen: Astala Dylan Willow (født 21. april 2012) og Phaedra Bloom Forever (født 24. april 2013).

Referanser
----------

1. 1 2   Discogs, Discogs artist-ID 2183313, besøkt 9. oktober 2017[Hentet fra Wikidata]
2. 1 2   Find a Grave, Find a Grave 127587110, besøkt 9. oktober 2017[Hentet fra Wikidata]
3. 1 2   Internet Movie Database, IMDb-nummer nm1912922, besøkt 13. oktober 2015[Hentet fra Wikidata]
4. ↑   newspaper archive URL www.theguardian.com[Hentet fra Wikidata]
5. ↑  «Official Twitter page». Peaches Geldof – via Twitter. 16. mars 2010.
6. ↑  «Peaches Geldof». Findmypast.co.uk.
7. ↑  «Whoop its my birthday! Today should be fun x». Peaches Geldof via Twitter. 13. mars 2010.
8. ↑  «Peaches Geldof dies aged 25». *BBC News*. 7. april 2014.
9. ↑  «Bosses blow the chance to host Marilyn Monroe dress collection». *The Argus*. 28. september 2007.
10. ↑  «'Fake' claim over Monroe show». *Daily Express*. 9. oktober 2007.
11. ↑  «Marilyn Monroe dresses labelled 'fake'». *Yorkshire Evening Post*. 18. mars 2008. Arkivert fra originalen 3. januar 2009.  «Arkivert kopi». Archived from the original on 3. januar 2009. Besøkt 5. oktober 2008. CS1-vedlikehold: Uheldig URL (link)
12. ↑  Reich, Ashley (22. april 2011). «Peaches Geldof's Husband Maxwell Drummey Files for Divorce». *The Huffington Post*.
13. ↑  «Peaches doing her drug deal». *The Sun*. 5. mai 2008.
14. ↑  «Peaches Geldof Reveals Wedding Pics: 'I Felt My Mother Watching Over Me'». *The Huffington Post UK*. 11. september 2012.

Eksterne lenker
---------------

* (en) Peaches Geldof på Internet Movie Database Rediger på Wikidata

* (en) Peaches Geldof hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** MusicBrainz **·** Discogs
 |